NF

**ניתן ג'ון פוירשטיין** (באנגלית: **Nathan John Feuerstein**; נולד ב-30 במרץ 1991), הידוע בשם הבמה **NF** (מעוצב כ-**ИF**), הוא ראפר, זמר ופזמונאי אמריקאי.

## ביוגרפיה
נולד ב-30 במרץ 1991 בגלדווין שבמישיגן. הוריו התגרשו בילדותו וב-2009 הוא סיים את לימודיו בתיכון גלדווין .

ב-29 בנובמבר 2010, פוירשטיין הוציא באופן עצמאי את אלבום הבכורה שלו *Moments*, תחת שמו האמיתי. ב-2 באוגוסט 2011, הוציא את סינגל הבכורה שלו "Alone".

ב-2 במאי 2012, הוציא את מיני-אלבום הבכורה שלו, *I'm Free*. האלבום כלל תשעה שירים, בהם סינגל הבכורה שלו, "Alone" ורמיקס לאותו השיר בהשתתפות הזמר שון סימונדס.

ב-2015, לאחר שחתם בחברת קפיטול רקורדס, הוציא לאור את אלבומו המסחרי הראשון, *[[Mansion (אלבום)|Mansion]]*. האלבום זכה לשבחים רבים ממבקרי המוזיקה והגיע למקום הראשון במצעד האלבומים הנוצריים של בילבורד.

ב-22 באפריל 2016 הוציא את אלבום האולפן המסחרי השני שלו, *Therapy Session*. האלבום הגיע למקום הראשון בשני מצעדי הבילבורד, מצעד אלבומי הראפ ומצעד אלבומי הגוספל. כמו כן, האלבום זכה ב"אלבום השנה" של טקס פרסי ה-GMA.

ב-6 באוקטובר 2017, הוציא את אלבום האולפן השלישי שלו, *Perception*. האלבום הגיע למקום הראשון במצעד בילבורד 200, מה שהפך אותו לאלבום הראשון של הראפר שהגיע למקום הראשון במצעד זה. כמו כן, האלבום הוכתר כ"אלבום פלטינה" על ידי איגוד תעשיית ההקלטות האמריקאי, הדני והקנדי.

ב-19 בינואר 2018,הוציא את הסינגל "No Name" בו מספר על צמיחתו כאומן ועל התמודדותו עם ההצלחה ותהילה.

ב-30 במאי 2019 הוציא את אלבומו הרביעי, *The Search*. האלבום הגיע למקום הראשון בבילבורד 200. ב-3 בדצמבר 2019, הוציא את הסינגל "Paid My Dues".

ב־20 באוקטובר 2020, הוציא את הסינגל "Chasing". בשיר מופיעה המעריצה האוסטרלית בת ה-15, מיקיילה סיפל, שהעלתה קאבר שלה לשיר, מה שהעניק השראה לניתן וגרם להעלאת השיר באופן רשמי.

ב-18 בפברואר 2021, הוציא את הסינגל "Clouds" ואתו הכריז על המיקסטייפ שלו שיצא לאור ב-26 במרץ 2021. ב-11 במרץ 2021, הוציא את הסינגל "Lost" באירוח הראפר הופסין. ב-26 במרץ 2021 הוציא את המיקסטייפ *Clouds (The Mixtape)*. המיקסטייפ הגיע למקום השלישי במצעד הבילבורד 200.

ב-16 בפברואר 2023 הוציא את הסינגל "Hope" והכריז על אלבום האולפן החמישי שלו באותו השם. הוא הוציא סינגל נוסף בשם "Motto" ב-9 במרץ 2023. Hope שוחרר ב-7 באפריל 2023, יחד עם הקליפ לסינגל "Happy". האלבום הגיע למקום הראשון במצעד בילבורד 200 ובכך הפך לאלבום השלישי של הראפר שהגיע למקום הראשון במצעד זה.

ב-14 בנובמבר 2025 הוציא את אלבומו החמישי "Fear",הגיע לראשונה למקום הרביעי במצעד הבילבורד 200, וסימן את אלבום הבכורה הגדול ביותר של השנה באלבום ראפ עם 76,000 יחידות אלבום שוות ערך. הוא קבע שיא למספר השמורות המקדימות ביותר בהיסטוריה של ספוטיפיי (מעל 540 אלף), והמשיך את החקירה של NF עם קשיי בריאות הנפש, ובמיוחד את חזרת הפחד לאחר עידן ה-HOPE שלו.

## חיים אישיים
ניתן ג'ון פוירשטיין נולד בגלדווין שבמישיגן ב-30 במרץ 1991. הוריו התגרשו בילדותו, והוא גדל אצל אמו עד שאביו לקח אותו תחת חסותו בשל התעללות שעבר בידי בן זוגה של אמו. ניתן למד בתיכון גלדווין ושיחק בנבחרת הכדורסל. בשנת 2009 נפטרה אמו של ניתן עקב מנת יתר. ב-2016, הוציא ניתן את השיר "How Could You Leave Us" לזכר אמו. בספטמבר 2018, התחתן עם ברידג'ט דורמוס. ב-28 בינואר 2021, הודיע ניתן בחשבון האינסטגרם שלו שאשתו בהריון.

ב-13 באוגוסט 2021 נולד בנו בקהאם ג'ון פוירשטיין.

## דיסקוגרפיה
### אלבומי אולפן
* 2010: *Moments*
* 2015: *Mansion*
* 2016: *Therapy Session*
* 2017: *Perception*
* 2019: *The Search*
* 2023: *Hope*
* 2025: Fear

### מיקסטייפים
* 2021: *Clouds (The Mixtape)*

### מיני-אלבומים
* 2012: *I'm Free*
* 2014: *NF*

## קישורים חיצוניים

* 

## הערות שוליים

קטגוריה:אמריקאים ילידי מישיגן
קטגוריה:ראפרים אמריקאים
קטגוריה:זמרים אמריקאים
קטגוריה:פזמונאים אמריקאים
קטגוריה:אמנים אמריקאים הידועים בשם במה
קטגוריה:אמריקאים שנולדו ב-1991